മലപ്പുറം കൊണ്ടോട്ടിയില് യുവതിയെ കെട്ടിയിട്ട് ബലാത്സംഗം ചെയ്യാന് ശ്രമിച്ചത് പതിനഞ്ചുകാരന് പ്രതി അറസ്റ്റില് കുറ്റം സമ്മതിച്ചു കൊണ്ടോട്ടി: മലപ്പുറം കൊണ്ടോട്ടി കൊട്ടൂക്കരയില് യുവതിയെ ബലാല്സംഗം ചെയ്യാന് ശ്രമിച്ച കേസില് പതിനഞ്ചുവയസുകാരന് അറസിറ്റില്. പ്രതി കുറ്റം സമ്മതിച്ചു. യുവതിയുടെ അതേ നാട്ടുകാരനാണ് പ്രതി. ഇന്നലെ ഉച്ചക്ക് രണ്ടിനായിരുന്നു ആക്രമണം. കൈകള് കെട്ടിയിട്ട നിലയിലായിരുന്നു. ഷാള് പെണ്കുട്ടിയുടെ വായ്ക്കുള്ളില് കുത്തിക്കയറ്റിയാണ് പീഡിപ്പിക്കാന് ശ്രമിച്ചത്. പീഡന ശ്രമം ചെറുത്തപ്പോള് കല്ലുകൊണ്ട് ഇടിച്ചു പരുക്കേല്പ്പിച്ചു. തെളിവായി സിസിടിവി ദൃശ്യങ്ങള് ലഭിച്ചെന്ന് പൊലീസ് അറിയിച്ചു. പ്രതിയുടെ ശരീരത്തില് പരുക്കുകള് ഉണ്ട്. ബലാല്സംഗ ശ്രമത്തിനിടെ ഓടി രക്ഷപ്പെട്ട ഇരുപത്തിയൊന്നുകാരി പരിസരത്തുള്ള വീട്ടില് അഭയം തേടുകയായിരുന്നു. കോഴിക്കോട് മെഡിക്കല് കോളജ് ആശുപത്രിയില് ചികില്സയിലായിരുന്ന പെണ്കുട്ടി ആശുപത്രി വിട്ടു. അര്ദ്ധനഗ്നയായിട്ടായിരുന്നു പെണ്കുട്ടി അഭയം തേടിയതെന്നും, ദേഹത്താകെ മണ്ണ് പറ്റിയിരുന്നുവെന്നും ദൃക്സാക്ഷി പറഞ്ഞു. ഷാള് പെണ്കുട്ടിയുടെ വായില് കുത്തിക്കയറ്റിയിരുന്നുവെന്നും, കൈകള് കെട്ടിയിരുന്നുവെന്നും ദൃക്സാക്ഷി വ്യക്തമാക്കി. വെളുത്ത് തടിച്ച് മീശയും താടിയുമില്ലാത്ത ആളാണ് പ്രതിയെന്നും, അയാളെ താന് മുന്പ് കണ്ടിട്ടുണ്ടെന്നും പെണ്കുട്ടി പറഞ്ഞുവെന്നും ദൃക്സാക്ഷി കൂട്ടിച്ചേര്ത്തു.